
EH Bildu Nafarroa taldeko foru parlamentari Eneka Maiz Ulaiar andreak, Nafarroako Parlamentuko Erregelamenduaren babesean, Hezkuntza Departamentuari eskatzen dio honako idatzizko galdera hauei erantzun diezaien.
Maiatzaren 24an 58/2024 Foru Agindua argitaratu zen, zeinetan Nafarroako Komunitateko Bigarren Hezkuntzako ikastetxeetan atzerriko hizkuntzetan ikasteko programak garatzen diren.
- Zenbat irakasleri eragingo die Foru Agindu berriak?
- 2022ko egonkortze prozesuan hainbat irakaslek atzerriko hizkuntzaren profila zuten plazak lortu zituzten Matematikan eta Teknologian, orain profil gabeko plazak izanen dira. Zer gertatuko da haiekin? Plaza duten ikastetxeetan geratzen ahalko dira? Lekualdatze lehiaketan derrigorrezko parte-hartzea izanen dute?
- Zer gertatuko da oposizioa-lehiaketan parte hartu eta gero Matematikan eta Teknologian ingelesez emateko zerrendetan daudenekin? Horietako asko lehentasunezko zerrendan daude oposizioa gainditu zutelako. Baina beste zerrenda bat dago, zeinetan ez den ingelesa eskatzen, eta bertan lehentasunezko zerrendan jende anitz dago. Bi zerrendak mantenduko dituzte? Zerrendak bateratuko dituzte? Zein irizpiderekin?
- Hemendik aurrera ingelesez ordu gehiago eman beharko direnez (Geografia eta Historia, Biologia eta Geologia, eta Fisika ta Kimika), atzerriko hizkuntzetan profilik ez duten irakasle batzuk lekualdatuak izan beharko dira. Zenbat izanen dira? Zer asmo dago langile horiei dagokienez?
-Hezkuntza Departamentua elkarlanean ari al da ikastetxeetako zuzendaritzekin Foru Agindu hori betetzeak ekarriko dituen gorabeherak lantzeko?

